पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का संक्रमण रिश्तों तक भी पहुंच गया है। बेटा बाप को बीच सड़क पर तड़ता छोड़ कर भाग जा रहा है तो कोई संक्रमण के डर से मां के शव को हाथ नहीं लगा रहा। रामगढ़वा में तो सिर्फ कोरोना संक्रमित होने की अफवाह पर लोग लाश को श्मशान घाट पर छोड़ कर भाग गए। मृतक का दाह संस्कार कराने के लिए पुलिस को पहल करनी पड़ी। रामगढ़वा थानाध्यक्ष संतोष शर्मा ने लोगों को समझाया-बुझाया, इसके बाद जाकर शव का दाह संस्कार हो सका।
रामगढ़वा बाजार स्थित तेल डिपो के पास के मुहल्ला निवासी सुरेश प्रसाद कई दिनों से बीमार चल रहे थे। शनिवार को स्वास्थ्य ज्यादा गिर गया तब एक निजी अस्पताल में उनके परिजन दाखिल कराने ले गए, जहां पंहुचते ही उनकी मृत्यु हो गई। इसके बाद अस्पताल से वे लोग शव को नौकठवा श्मशान घाट ले गए, लेकिन जैसे ही श्मशान घाट पंहुचे किसी ने मौत कोरोना से होने की बात कह दी। इसके बाद बेटा, भा़ई समेत सभी परिजन शव को वहीं छोड़ यह कहते निकल लिए कि दाह संस्कार प्रशासन कराएगा। उनलोगों को लगा कि दाह क्रिया में शामिल होने पर वे लोग भी कोरोना संक्रमित हो सकते हैं। बाद में मोक्षधाम में पड़े लावारिस लाश को स्थानीय लोगों ने देखा तो इसकी सूचना पुलिस को दी।
किडनी का मरीज था सुरेश
दरअसल रामगढ़वा के सुरेश प्रसाद कोरोना से संक्रमित नहीं थे। उनकी किडनी खराब थी और इसका इलाज पहले से चल रहा था। स्थानीय चिकित्सक डॉ. रेयाजुल के अस्पताल में उनका इलाज हो रहा था। इसी बीच तबियत ज्यादा खराब होने से उनकी मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn